Centar za održivi razvoj lokalne zajednice općine Lovas

Oživljavanje starih zanata: Radionica zlatoveza
2022-03-10 15:00 - 18:00, 2022-03-15 14:00 - 17:00, 2022-03-17 15:00 - 18:00, 2022-03-22 14:00 - 17:00, 2022-03-24 15:00 - 18:00, 2022-03-29 15:00 - 18:00, 2022-03-31 15:00 - 18:00 (Europe/Paris) | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Serijom radionica ručne izrade zlatoveza, započinjemo provedbu programa “Oživljavanje starih zanata“.
Zlatovez je tehnika veza u kojoj se radi sa zlatnim koncem. Postoje dvije vrste zlatnoga konca: zlato i bijelo zlato. Najčešće se veze tehnikom zlatom preko papira, jer najviše pokazuje ljepotu zlatnoga veza.
Zlatovez je u Slavoniji bio naročito cijenjen u vrijeme biskupa J. J. Strossmayera i njegovog tajnika uzoritog svećenika i našeg najvećeg etnografa Milka Cepelića. Milko Cepelić se divio prirodnom nadarenosti naših žena sa sela koje su vezle zlatom te je njihove radove htio prikazati svima, a naročito strancima. Oni su se divili zlatom vezenim nošnjama naših žena koje su u njima izgledale “kao kraljice”.
Zlatovez je priznat i kao slavonski suvenir.

Tehnikama zlatoveza uči nas naša stručnjakinja Ivana Jurić iz Tovarnika.

Veselimo se vašoj registraciji i dolasku!

Muzejska pedagogija: Muzej iz moje mašte (3. i 4. razred OŠ)
2022-03-11 13:00 - 14:35 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Muzej iz moje mašte
Prezentacija s fotografijama muzeja s područja Vukovarsko- srijemske županije te crtanje idealnog muzeja prema korisnikovom mišljenju.
Radionicu će voditi kustos muzeja Cvelferije Ivan Lučić
Radujemo se vašem dolasku!

Muzejska pegagoija: Radionica vezenja (5. i 6 razred OŠ)
2022-03-11 13:00 - 14:35 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Predavanje o načinima izrade i upotrebe tradicijskih tekstilnih predmeta koji su ukrašeni vezom.
Na radionici će se vezeti inicjali imena na platno
Predavanje i radionicu voditi će ravnateljica i kustosica Muzeja Cvelferije: Dr. sc. Martina Kelava.
Radujemo se vašem dolasku!

Građanski aktivnizam i kompetencije: Edukacija za razvoj EU projekata
2022-03-14 12:00 - 15:00, 2022-03-21 12:00 - 15:00, 2022-03-28 12:00 - 15:00, 2022-04-04 12:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Pronašli ste natječaj za svoju poslovnu ideju, iščitali materijale i shvatili da projektna prijava i nije tako jednostavna. Posebice je to slučaj s natječajima za EU fondove.
Angažiranje stručnjaka za pisanje projekta može biti nezahvalan potez. Postoji rizik da projekt neće biti napravljen dovoljno kvalitetno za provedbu kakvu ste zamislili. Nitko ne može bolje razumjeti vašu ideju od Vas samih i pretvoriti je u kvalitetan i provediv projekt.
Nudimo Vam ulaganje u potrebno znanje za pisanje projekata, pri čemu Vi ulažete samo svoje vrijeme, a mi Vam osiguravamo besplatnu edukaciju i stručno vodstvo.
Po završetku edukacije ćete imati izrađen koncept projekta, ispunjen obrazac prijave i razrađen proračun u skladu s kriterijima ocjenjivanja te projekt spreman za prijavu na adekvatan natječaj.
Program i cjeline edukacije:

Analiza poslovnih ideja i kapaciteta polaznika,
Prezentacija vrsta fondova i njihove specifičnosti sukladno potrebama polaznika,
Analiza strukture projekta i koraka potrebnih za kvalitetnu pripremu projekta,
Analiza stanja i stablo problema,
Postavljanje ciljeva i izrada logičke matrice projekta,
Praktičan rad izrade projekta temeljeno na poslovnim idejama polaznika – Kako projekt financijski i administrativno pripremiti za natječaj?,
Analiza natječajne dokumentacije i usklađenost projektne ideje s ciljevima natječaja,
Izrada akcijskog plana projekta,
Izrada proračuna projekta,
Evaluacija projektnog prijedloga u skladu s kriterijima ocjenjivanja – Kako povećati šanse za financiranje projekta?

Koristimo metodu „učenja kroz rad“ kao najefikasniji način usvajanja praktičnih znanja. Učenje je organizirano u manjim timovima koji, uz mentorstvo i konzultacije, rade na svim koracima razvoja projekta. Dinamiku i tempo edukacije diktirate sami, ovisno o svome predznanju i brzini usvajanja novog gradiva. Naš pristup je individualan, a cilj nam je da budete zadovoljni usvojenim znanjem i rezultatom edukacije.
Edukatorice: Mihaela Jović Karešin & Dina Ivas, Udruga VISOKI JABLANI
Program edukacije obuhvaća 90 sati, kroz period od 3 mjeseca.
Radionice se održavaju ponedjeljkom od 12:00h do 15:00h.
Veselimo se vašoj prijavi i zajedničkom stvaranju!
Udruga VISOKI JABLANI od 2011. godine uspješno razvija i provodi EU projekte za društveni razvoj. Neki od provedenih EU projekata: „Odgovorno poslovanje čisti svijet!“, 2015/16. financiran iz ESF-a kroz OPHRD; „Drugo lice invalidnosti“, kampanja za zapošljavanje OSI, 2014/15., sufinancirana iz ESF-a kroz IPA IV HRD; “RePlast 3D“, 2017/18 financiran iz ESF-a kroz OPHRD 2014.-2020.

Oživljavanje starih zanata: Inicijalni sastanak: radionica šivanja i šlinganja
2022-03-15 14:00 - 15:30 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Započinjemo s učenjem krojenja, šivanja, šlinganja i izrade modernih odjevnih i drugih predmeta s elementima narodnih nošnji i motivima našega kraja.
Pozivamo sve zainteresirane da nam se pridruže u utorak, 15. ožujka u 14:00 sati, radi inicijalnog dogovora oko broja sudionica/ka, dinamike i termina održavanja radionica te drugih detalja vezano za zajednički rad. Edukacije će voditi naša stručna suradnica Josipa Balić iz Lovasa, u suradnji s međunarodno poznatom i priznatom modnom dizajnericom Andrijanom Subotić Pjajčik (Studio Etna Maar https://etnamaar.com/)
Veselimo se svim vašim idejama, postojećim vještinama i interesu za učenje i razmjenu iskustava

Održivi razvoj: ECO LAB “Oporaba plastičnog otpada” - praktična edukacija
2022-03-17 08:00 - 11:00, 2022-03-30 08:00 - 11:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
U Vatrogasnom domu uspostavili smo laboratorij za oporabu plastičnog otpada i proizvodnju filamenta (punjenja) za 3D printere.

Praktična edukacija iz područja reciklaže plastike za naše nove djelatnike započela je već krajem prošle godine, a provodimo i radionice za učenike OŠ Lovas te širu javnost.
Pridružite nam se, naučite nešto novo o očuvanju okoliša i mogućnostima sekundarnog zbrinjavanja plastičnog otpada!

Građanski aktivizam i kompetencije: projektno izvještavanje
2022-03-21 10:00 - 12:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Digitalni alati za poslovnu komunikaciju (Radionica Basecamp)
2022-03-22 10:00 - 12:00
Prezentacija digitalnog alata za poslovnu komunikaciju.

Mapiranje potreba za izradu Interpretacijskog plana općine Lovas
2022-03-23 12:00 - 14:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Sastanak svih ključnih dionika za izradu Interpretacijskog plana općine Lovas!
Tijekom narednih 10 mjeseci, u suradnji s Općinom Lovas i drugim ključnim lokalnim dionicima poput LAG-a Srijem i Razvojne agencije TINTL, naši stručnjaci iz tvrtke Geoarheo provest će istraživanja i mapiranja potreba i turističkih potencijala zajednice, te analizirati stavove lokalnih dionika, s ciljem izrade kulturno-povijesne analize prostora i Interpretacijskog plana općine Lovas. Kroz različite metode i alate, poput mapiranja kulturnih i prirodnih turističkih atrakcija; ocjene trenutnog stanja, uključujući ocjenu smještajnih kapaciteta; katalogiziranje i izradu prostorne baze podataka s ocjenom prezentacijskog potencijala kulturnih i prirodnih atrakcija te izrade kartografskih prikaza, benchmarking analize i sinteze istraživanja; izradit ćemo sveobuhvatan Interpretacijski plan općine Lovas, s preliminarnim projektnim troškovnikom i listom prioritetnih projekata za razvoj kulturnog turizma.
Predstavit ćemo Vam plan definiranja strategije razvoja projekata za održivi kulturno-turistički i gospodarski razvoj općine te Vašu ulogu u ovom procesu.
Pozivamo Vas da se uključite kako bismo unaprijedili sudjelovanje građana u revitalizaciji i upravljanju javnim resursima te omogućili svakom pojedinom članu lokalne zajednice osobni i poslovni razvoj u skladu sa strategijom kulturno-turističkog razvoja općine Lovas.
Veselimo se suradnji!

Upravljanje DC-om: Modeli javno – civilnog partnerstva (predavanje)
2022-03-23 16:00 - 17:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Škola kulturnih događanja: Kultura u DC-u
2022-03-23 17:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Kreirajmo zajednički kulturni prostor!
Započinjemo s novim programom pod nazivom “Škola organizacije kulturnih događanja”.
Pozivamo sve kreativce i kreativke da podijele s nama svoje ideje i da se zajednički upustimo u realizaciju!
Sudionici ove besplatne edukacije će dobiti priliku unaprijediti svoja znanja o organiziranju i provedbi kulturnih događanja, s posebnim naglaskom na:
• kulturni turizam i planiranje događanja
• financiranje kulturnih događanja
• marketing u kulturi
• umjetničke koncepcije
• te zajedničku praktičnu realizaciju svojih ideja i vizija.
“Škola organizacije kulturnih događanja” namijenjena je svima koji se žele okušati u organiziranju manifestacija, imaju dobre ideje i vizije, ali ne znaju kako započeti s njihovom realizacijom, ili već organiziraju različita događanja, ali ih žele dodatno ojačati.
Veselimo se druženju!

Održivi razvoj: ECO LAB “Oporaba plastičnog otpada” - teorijska edukacija
2022-03-25 10:00 - 12:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
U Vatrogasnom domu uspostavili smo laboratorij za oporabu plastičnog otpada i proizvodnju filamenta (punjenja) za 3D printere.

Teorijska edukacija iz područja reciklaže plastike za naše nove djelatnike započela je već krajem prošle godine, a provodimo i radionice za učenike OŠ Lovas te širu javnost.
Pridružite nam se, naučite nešto novo o očuvanju okoliša i mogućnostima sekundarnog zbrinjavanja plastičnog otpada!

EKOLOŠKA RADNA AKCIJA! - čišćenje ribnjaka "Bečka"
2022-03-26 07:00 - 14:00 | Vatrogasni dom, Stjepana Radića 3, Lovas, 32237, Croatia (Local Name: Hrvatska)
Još jedna radna akcija za ljepši i čišći okoliš! Još je puno štetnog otpada koji moramo otkloniti.
Očekujemo vas u još većem broju na ponovnoj ekološkoj akciji za čišćenja ribnjaka “Bečka”.
Akcija će se održati u subotu, 26.03.2022. godine, u organizaciji partnerske Športsko ribolovne udruge “Lovas” i Centra za održivi razvoj lokalne zajednice. Okupljanje je u 7 sati ujutro u Centru, ispred Vatrogasnog doma u Lovasu.
Svim sudionicima će biti osiguran prijevoz. Ponesite dobru volju i dobro se obucite.
Nakon radne akcije, druženje uz grah!
DOĐITE, POMOZITE I DRUŽITE SE S NAMA!
Budimo se pred proljeće i činimo naš okoliš ljepšim!
U slučaju lošeg vremena, akcija se odgađa za sljedeću subotu, o čemu ćete biti pravovremeno obaviješteni.

Rebranding: modernizacija i transparentnost, interaktivna radionica
2022-03-28 16:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Radionica krojenja, šivanja, šlinganja i izrade predmeta s elementima narodnih nošnji
2022-03-29 10:00 - 16:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Radionica će se održati u Centru kompetencija u 2 termina, od 10:00 do 13:00 sati i od 13:00 do 16:00 sat.

Muzejska pedagogija: kreativna radionica ukrašavanja jaja
2022-03-29 13:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Radionicu će voditi Ivana Jurić

Škola kulturnih događanja: Kultura u DC-u
2022-03-30 17:00 - 19:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)

Radionica krojenja, šivanja, šlinganja i izrade predmeta s elementima narodnih nošnji
2022-03-31 10:00 - 13:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Radionica će se održati u Centru kompetencija u terminu od 10:00 do 13:00 sati.

Muzejska pedagogija: kreativna radionica ukrašavanja jaja
2022-03-31 13:00 - 15:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
Radionicu vodi Ivana Jurić

Oživljavanje starih zanata: Radionica krojenja, šivanja, šlinganja
2022-04-05 10:00 - 16:00 | Centar kompetencija, Ljudevita Gaja 2, Lovas, 32237, Croatia (Local Name: Hrvatska)
